
MATEMATIKA 6.- 9. RAZRED

1. DOLŽNOSTI UČENCA

Učenec mora:
· sodelovati pri pouku
· k pouku nositi zvezek in zahtevane pripomočke
· redno opravljati domače naloge
· držati se dogovorjenih rokov za opravljanje obveznosti

2. PREVERJANJE ZNANJA

Ob zaključku večjega sklopa učne snovi znanje učencev tudi preverimo, največkrat v pisni obliki, lahko tudi ustno.

3. PISNO OCENJEVANJE

a) Učenci v celem šolskem letu pišejo 4 preizkuse znanja. Vsakemu preizkusu 
     znanja posebej določimo točkovnik ocenjevanja. Splošni (okvirni) kriterij 
     ocenjevanja je viden v tabeli:

	Ocena
	

	Zadostno
	48% - 59%

	Dobro
	60% - 77%

	Prav dobro
	78% - 89%

	Odlično
	90% - 100%



b) Pri pregledovanju rešitev učenec ne sme imeti pri sebi pisala. Prepovedano 
    je pisati na sam preizkus znanja, ker je to uraden dokument.
    Učenec mora morebitne pripombe glede števila točk ali ustreznosti rešitev 
    učitelju sporočiti še tisto uro, ko je dobil preizkus. Kasnejših pripomb ne 
    upoštevamo.
    Če je učenec odsoten pri analizi preizkusa, mu učitelj ob prihodu v šolo mora 
    omogočiti pregled in analizo.
    Če sumimo, da je učenec dopisal rešitev ali število točk, vzamemo preizkus 
    znanja in ob prisotnosti učenca o dogodku obvestimo starše. Starše 
    povabimo na razgovor in njim izročimo preizkus. O dogodku zapišemo 
    zapisnik in ga posredujemo ravnatelju, ki se bo na podlagi zapisnika odločil o 
    nadaljnjih postopkih.

c) Če učenec ni pisal preizkusa znanja, ga piše naknadno v roku 14 dni ali po 
    dogovoru z učencem. 

4. KRŠITVE IN UKREPI PRI PISNEM OCENJEVANJU ZNANJA

a) Če učenec pri pisnem preverjanju in ocenjevanju znanja prepisuje od sošolca, 
    se ga najprej opomni, in če nadaljuje s prepovedano dejavnostjo, se mu 
    preizkus vzame in oceni izdelek, kolikor ga je do takrat izdelal. 

b) Če pri pisnem preverjanju in ocenjevanju znanja uporablja nedovoljene 
     pripomočke, se mu preizkus znanja odvzame in oceni, kolikor ga je do takrat 
     izdelal.

5. USTNO OCENJEVANJE

a) Učenec mora pridobiti vsaj 4 ustne ocene. Ustno ocenjevanje lahko poteka 
    vsako šolsko uro, brez predhodne najave. Pri tem izkazuje znanje 
    matematičnih pravil in definicij, reševanja različnih nalog in uporabo strategij. 

b) Po predhodnem dogovoru z učenci, lahko učenec dobi oceno odlično 5 za 
    doseženo priznanje iz znanja matematike in logike.

6. MOŽNOST IZBOLJŠANJA OCENE

a) V primeru, da učenec dobi negativno oceno, je ne popravlja sproti, ampak se 
    mu ponudi možnost popravljanja ob koncu ocenjevalnega obdobja. 

b) Učenec ima možnost, da lahko ob koncu ocenjevalnega obdobja izboljša 
    oceno z dodatnim ustnim ocenjevanjem.


7. DELO Z NADARJENIMI UČENCI IN UČENCI S POSEBNIMI POTREBAMI

a) Učitelj delo z nadarjenimi učenci prilagaja med poukom z zahtevnejšimi,     
    dodatnimi nalogami in matematičnimi izzivi. Zanje je organiziran tudi dodatni 
    pouk, zaželena je udeležba na tekmovanjih.

b) Učencem s posebnimi potrebami in učencem z odločbami se delo prilagaja 
     na osnovi odločbe. Prilagajanja zajemajo: manjši obseg nalog, lažje naloge, 
     dodatna navodila in pojasnila, možnost branja navodil. Učitelji so učencem 
     na voljo tudi v času govorilnih ur za učence.


8. KONČNA OCENA

a) Za pozitivno zaključeno oceno mora biti učenec v obeh ocenjevalnih 
    obdobjih ocenjen pozitivno.

b) Končna ocena ni aritmetična sredina vseh pridobljenih ocen, temveč 
     povzetek celoletnega dela. Pri tem se upošteva: 
     - ocene pridobljene med celim šolskim letom,
     - sodelovanje pri pouku,
     - redno opravljanje domačih nalog,
     - urejenost zvezkov,
     - prinašanje učnih pripomočkov,
     - učenčev napredek,
     - odnos do predmeta, 
     - sodelovanje na tekmovanjih, dopolnilnem in dodatnem pouku

c) V primeru, da je učenec med oceno, ima po učiteljevi presoji možnost pisati 
    celoletni preizkus znanja.

